
  ΕΛΛΗΝΙΚΗ ΔΗΜΟΚΡΑΤΙΑ                                




  ΝΟΜΟΣ ΛΕΥΚΑΔΑΣ






       ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ                                              

                                   
  ΑΠΟΣΠΑΣΜΑ

Από το Πρακτικό της με αρ. 4ης/2023 Συνεδρίασης
της Επιτροπής Ποιότητας Ζωής

του Δήμου Λευκάδας

Αριθ. Αποφ.: 7/2023
Στην Λευκάδα σήμερα στις 14 του μηνός Ιουνίου  του έτους  2023,  ημέρα  Τετάρτη  και  ώρα 11:00,  ήλθε σε τακτική ΔΙΑ ΖΩΣΗΣ ΣΥΝΕΔΡΙΑΣΗ, η Επιτροπή Ποιότητας Ζωής, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18,  το άρθρο 94 του ν. 4685/20, την παρ. 3 του άρθρου 40 του Ν. 4735/20  και την υπ΄αριθ. 374/Α.Π. 39135/30-05-2022 εγκ. ΥΠ. ΕΣ., ύστερα από την αριθ. πρωτ: 14022/9-6-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

    
                  ΠΑΡΟΝΤΕΣ


                       ΑΠΟΝΤΕΣ
	1.
	Λύγδας Σπυρίδων (Πρόεδρος) 
	1.  

	9.
	



Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Επιτροπής Ποιότητας Ζωής,  Αιμιλία Χαλκιοπούλου, υπάλληλο του Δήμου.

ΘΕΜΑ 2ο:  Απόφαση Ε.Π.Ζ. για χορήγηση ή μη παράτασης ωραρίου λειτουργίας μουσικής –μουσικών οργάνων για το κατάστημα Υγειονομικού Ενδιαφέροντος, εντός τουριστικού καταλύματος με την επωνυμία «ΑΙΓΛΗ», ιδιοκτησίας του Εμμανουήλ Μανωλικάκη  με περιγραφή δραστηριότητας  «ΟΠΕΝ ΜΠΑΡ» που βρίσκεται στην οδό Πηνελόπης 4 στην Λευκάδα. 

Εισηγητής: Γεώργιος Τσιρογιάννης, Αντιδήμαρχος
Ο Πρόεδρος της Ε.Π.Ζ. κ. Σπυρίδων Λύγδας, Αντιδήμαρχος, έδωσε τον λόγο στον Αντιδήμαρχο κ. Γεώργιο Τσιρογιάννη, ο οποίος εισηγούμενος το θέμα, έθεσε υπόψη των μελών της Ε.Π.Ζ. τα εξής:

Έχοντας υπόψη:

1.Την με αριθμ. πρωτ.: 7989/11-04-2023 αίτηση, του. κ. Μανωλικάκη Εμμανουήλ του Μίνωα( ΑΔΤ :ΑΟ 761888, ΑΦΜ: 055003411 ΔΟΥ Λευκάδας ) για τη χορήγηση άδειας παράτασης του ωραρίου χρήσης μουσικής, εντός του καταστήματος, «ΟΠΕΝ - ΜΠΑΡ» , ιδιοκτησίας του ,το οποίο βρίσκεται εντός τουριστικού καταλύματος, στην οδό Πηνελόπης 4 της Κοινότητας Λευκάδας του Δήμου Λευκάδας..

2. Την με αριθμ. 1052797 ( ver0 ) /23-03-2018  γνωστοποίηση λειτουργίας του καταστήματος « ΟΠΕΝ ΜΠΑΡ» που λειτουργεί εντός τουριστικού καταλύματος  ,με συντελεστή μεγέθους« Κατηγορία 1 » έως 20  καθήμενα άτομα ,και στην οποία έχει δηλωθεί ότι θα κάνει χρήση μουσικών οργάνων ή ηχητικού συστήματος μέχρι 80 db, εντός  & εκτός του καταστήματος.

3. Το υπ. αρ.1020/19180/1-α΄ έγγραφο του ΑΤ Λευκάδας στο οποίο βεβαιώνεται ότι δεν υπάρχουν βεβαιωμένες παραβάσεις, ηχορύπανσης και παραβίασης των ωρών κοινής ησυχίας στο ανωτέρω κατάστημα κατά την τελευταία πενταετία.

4. Την με αριθμ πρωτ :14125/12-06-2023 βεβαίωση του Τμήματος Εσόδων της Δ/νσης Οικονομικών  Υπηρεσιών του Δήμου, περί δημοτικής ενημερότητας, του άρθρου 285 του Ν.3463/2006(Α/114).

5. Τις διατάξεις του Ν. 4442/2016 και ειδικότερα του άρθρου 28 Γνωστοποίηση Λειτουργίας, άρθρου 29 «Απλούστευση ρυθμίσεων για την χρήση μουσικής και χρήσης μουσικών οργάνων», του άρθρου 31 «Απλούστευση ρυθμίσεων για τα καταστήματα υγειονομικού ενδιαφέροντος σε τουριστικά καταλύματα».

6. Την Κοινή Υπουργική Απόφαση με αριθμ 16228 (Β/1723/18-5-2017) «Απλούστευση και προτυποποίηση των διοικητικών διαδικασιών γνωστοποίησης λειτουργίας Καταστημάτων Υγειονομικού Ενδιαφέροντος, Θεάτρων και Κινηματογράφων» και ειδικότερα: το άρθρο 7 «Χρήση μουσικής και μουσικών οργάνων», το άρθρου 13 «Λοιπές ρυθμίσεις» «Για τα καταστήματα υγειονομικού ενδιαφέροντος που ιδρύονται και λειτουργούν εντός τουριστικών καταλυμάτων εφαρμόζεται αντίστοιχα, η διαδικασία των άρθρων 3, 4, 5, 6 και 7 και αντί του Δήμου αρμόδια είναι η Υπηρεσία Τουρισμού της οικίας Περιφερειακής Ενότητας και το άρθρο 15 «Λοιπές ρυθμίσεις για τις κυρώσεις», παρ.2 «Οι κυρώσεις που προβλέπονται στο σημείο α) της παραγράφου 2 του άρθρου 2 του ΠΔ 180/1979 σχετικά με την χρήση μουσικής συνεχίζουν να ισχύουν. Ως παράβαση λογίζεται και η παραβίαση της παράτασης του ωραρίου μουσικής».

7. Τις διατάξεις του άρθρου 4 «Απαιτούμενα δικαιολογητικά και τήρηση φακέλου» της ΚΥΑ με αριθμ. 13387/15-7- 2022 (Β/3737/2022) «Καθορισμός διαδικασίας, περιεχομένου, δικαιολογητικών, παραβόλου και κυρώσεων για τη γνωστοποίηση λειτουργίας καταστημάτων υγειονομικού ενδιαφέροντος εντός τουριστικών καταλυμάτων και εντός εγκαταστάσεων ειδικής τουριστικής υποδομής», της παρ. ζ σύμφωνα με την οποία, η άδεια παράτασης εκδίδεται από την οικεία Περιφερειακή Υπηρεσία Τουρισμού του τόπου εγκατάστασης και λειτουργίας του τουριστικού καταλύματος, ύστερα από τη διατύπωση γνωμοδότησης και έγκρισης του οικείου Δήμου.

Για την χορήγηση της άδειας παράτασης  ωραρίου ο ενδιαφερόμενος υποβάλλει σχετική αίτηση στον Δήμο με προσκόμιση του αποδεικτικού υποβολής της γνωστοποίησης . 
Η Επιτροπή Ποιότητας Ζωής εξετάζει και γνωμοδοτεί και δίδει  έγκριση  παράτασης ωραρίου.
8. Την Υγειονομική Διάταξη Υ1γ/Γ.Π./οικ.47829/23-6-2017 (Β/2161) «Υγειονομικοί όροι και προϋποθέσεις λειτουργίας επιχειρήσεων τροφίμων/ποτών και άλλες διατάξεις» και ειδικότερα: άρθρο 14 «ΚΑΤΗΓΟΡΙΑ ΙV - Επιχειρήσεις Μαζικής Εστίασης» «…. οι επιχειρήσεις τροφίμων και ποτών (λοιπές επιχειρήσεις, λοιπά καταστήματα ) που κάνουν χρήση μουσικής και μουσικών οργάνων θα έχουν μέγιστη επιτρεπόμενη Α - ηχοστάθμη, μέχρι 80 db, άρθρο 16 «Κυρώσεις -Πρόστιμα» « αρμόδια όργανα για τον έλεγχο τήρησης των υγειονομικών προϋποθέσεων των καταστημάτων υγειονομικού ενδιαφέροντος είναι οι Υγειονομικές Υπηρεσίες της παρ.1 του άρθρου 2 της παρούσας και εισηγούνται στην κάθε αρμόδια αρχή γνωστοποίησης, την κύρωση για την εκάστοτε παράβαση και ότι για παραβάσεις που αφορούν στην ηχορύπανση εφαρμόζονται αναλόγως οι διατάξεις του ΠΔ 180/1979 και το άρθρο 37 του Ν.4055/2012 (Α/51), όπως κάθε φορά ισχύουν και κυρώσεις που προβλέπονται από άλλες διατάξεις, δεν θίγονται από την παρούσα Υγειονομική Διάταξη….και ως παράβαση λογίζεται και η ηχορύπανση από την υπέρβαση του ήχου των 80db»

9. Την Υγειονομική Διάταξη Α5/3010 (Β/593/02-10-1985), όπως έχει τροποποιηθεί και ισχύει, στην οποία ορίζονται η απαιτούμενη ηχομόνωση του καταστήματος, η επιτρεπόμενη στάθμη λειτουργίας της μουσικής, η προστασία από κρυκπογενείς θορύβους και λοιπά.

10. Την με αριθμ. 3/1996 Αστυνομική Διάταξη, η οποία κυρώθηκε με την 1023/2/37-ΙΑ/ΑΔ3/96 (Β/15) Απόφαση  του Υπουργού Δημόσιας Τάξης .

11. Το Π.Δ. 180/1979 (Α/46), άρθρο 2, παρ.2 «Η Αρχή που χορηγεί την άδεια λειτουργίας των κέντρων διασκεδάσεως και καταστημάτων που αναφέρονται στην παρ. 1 του άρθρου 1 του παρόντος διατάγματος, καθώς και των λοιπών καταστημάτων υγειονομικού ενδιαφέροντος, στα οποία σύμφωνα με τις ισχύουσες κάθε φορά Υγειονομικές Διατάξεις προσφέρονται οινοπνευματώδη ποτά για άμεση εντός αυτών κατανάλωση, αφαιρεί με απόφασή της, την χορηγηθείσα άδεια και σφραγίζει το κατάστημα για χρονικό διάστημα 10 μέχρι 60 ημερών, εφόσον : «α. Βεβαιώθηκαν από αστυνομικούς ή άλλα αρμόδια όργανα τρεις (3) συνολικά παραβάσεις, εντός έτους, των διατάξεων του άρθρου 4 (…εργασία χωρίς άδεια από την Αστυνομική Αρχή…) του παρόντος, των υγειονομικών διατάξεων που καθορίζουν μέτρα προστασίας της Δημόσιας Υγείας από θορύβους μουσικής των κέντρων διασκέδασης και των λοιπών καταστημάτων που εμπίπτουν στις διατάξεις του παρόντος διατάγματος, των διατάξεων που ισχύουν κάθε φορά για την κοινή ησυχία, τη λειτουργία μουσικής χωρίς άδεια, την παραβίαση των όρων και προϋποθέσεων της κατεχόμενης αδείας λειτουργίας μουσικής και το ωράριο λειτουργίας του καταστήματος» και λοιπά άρθρα.

12. Την με αριθμ. 89/2022 (ΑΔΑ:Ω8ΔΖΩΛΙ-Ψ78) απόφαση Δ.Σ. Λευκάδας «Έγκριση τροποποίησης του Κανονισμού Λειτουργίας Μουσικής & μουσικών οργάνων στα ΚΥΕ του Δ. Λευκάδας.» και ειδικότερα το άρθρο 7 σύμφωνα με το οποίο 

Η Άδεια Χρήσεως και Λειτουργίας Μουσικής μπορεί κατ΄ εξαίρεση να παρατείνεται ως προς το τηρούμενο ωράριο και συγκεκριμένα το ανώτατο:

1. Για τα καταστήματα που κάνουν χρήσης μουσικής σε κλειστό χώρο μέχρι την 03.00 ώρα και

2. Για τα καταστήματα που κάνουν χρήσης μουσικής σε ανοικτό χώρο μέχρι την 02.00 ώρα,

με την προϋπόθεση ότι δεν διαταράσσεται η ησυχία των περιοίκων. Σε κάθε περίπτωση η ένταση των μουσικών οργάνων πρέπει να είναι χαμηλή, ανάλογα με το χώρο, ώστε να δημιουργείται ευχάριστη ατμόσφαιρα στο κατάστημα.

Η ηχοστάθμη κατά την παράταση δε θα υπερβαίνει τα 80 db.

Για την παράταση του ωραρίου θα υποβάλλεται στην αρμόδια Υπηρεσία του Δήμου Λευκάδας σχετικό αίτημα από τον ενδιαφερόμενο. Με την υποβαλλόμενη σχετική αίτηση, συνυποβάλλεται:

Α) αποδεικτικό υποβολής γνωστοποίησης και

Β) δημοτική ενημερότητα του ενδιαφερόμενου

Γ) Για τα καταστήματα που κάνουν χρήση μουσικής σε υπαίθριο χώρο,(εφόσον ο χώρος αυτός συμπεριλαμβάνεται στην άδεια ίδρυσης και λειτουργίας ή στη γνωστοποίηση ) και αιτούνται παράτασης μουσικής αντίγραφο της τεχνικής έκθεσης ( που οφείλει να διαθέτει και θα διατηρεί στο χώρο του καταστήματος, προς διάθεση των ελεγκτικών αρχών (παρ.2 άρθρο 7 KYA οικ. 16228/17.05.2017 (ΦΕΚ 1723/18.05.2017 τεύχος Β')) μηχανικού με ειδίκευση σε θέματα ηχομόνωσης και ακουστικής ή άλλου επιστήμονα σχετικής ειδικότητας, που θα συνοδεύεται με τοπογραφικό διάγραμμα με τη θέση και τη φορά των ηχείων, σύμφωνα με τις υγειονομικές διατάξεις.

Επειδή οι αποφάσεις που σχετίζονται με την παράταση ωραρίου χρήσεως & λειτουργίας μουσικής, δεν προϋποθέτουν γνωμάτευση της Υγειονομικής Υπηρεσίας και η αιτούμενη παράταση χορηγείται κατ΄ εξαίρεση, η Κοινότητα ή η Επιτροπή Ποιότητας Ζωής, μετά την υποβολή αιτήματος από τον ενδιαφερόμενο, θα συνεκτιμά κατά περίπτωση:

α. τη θέση του καταστήματος σε σχέση με τους γύρω χώρους (κατοικίες, αρχαιολογικοί χώροι & μνημεία, νοσοκομεία, σχολεία κτλ)

β. το είδος και την μορφή λειτουργίας του καταστήματος (π.χ. κλειστό ή ανοιχτό, με ή χωρίς ηχεία κλπ),

γ. το είδος της μουσικής πηγής που διαθέτει,

δ. τις τυχόν υπάρχουσες διαμαρτυρίες των περιοίκων,

ε. τις τυχόν κατά το προηγούμενο έτος βεβαιωμένες παραβάσεις (το είδος και τον αριθμό αυτών).

Κατόπιν των ανωτέρω και κατά περίπτωση η Επιτροπή Ποιότητας Ζωής (άρθρο 73 παρ.1Α Ν.3852/2010) ή η Κοινότητα (παρ.1 άρθρο 83 Ν.3852/2010, Ν.4623/19 άρθρο 5), χορηγεί ή απορρίπτει την αίτηση παράτασης του ωραρίου λειτουργίας της μουσικής κατόπιν αιτιολογημένης απόφασης, η οποία αναρτάται υποχρεωτικά στο πρόγραμμα ΔΙΑΥΓΕΙΑ και κοινοποιείται στον ενδιαφερόμενο.

13.Την υπ. αρ. 280/05.01.2022 ( ΑΔΑ: ΩΤΥΒΩΛΙ-ΒΥ4) απόφαση Δημάρχου περί ορισμού Αντιδημάρχων

14.Τον Οργανισμό Εσωτερικής Υπηρεσίας του Δήμου. Φεκ 732/Β΄/13-03-2012 ,όπως τροποποιήθηκε και ισχύει.

Λαμβάνοντας υπόψη τα ανωτέρω
Σας καλούμε όπως γνωμοδοτήσετε για την έγκριση ή μη παράτασης ωραρίου χρήσης μουσικής –μουσικών οργάνων μέχρι 80 db, μέχρι τις 2:00 π.μ. εκτός του καταστήματος « ΟΠΕΝ- ΜΠΑΡ» ,το οποίο βρίσκεται εντός τουριστικού καταλύματος με τον διακριτικό τίτλο «ΑΙΓΛΗ», στην οδό Πηνελόπης 4 της Κοινότητας Λευκάδας του Δήμου Λευκάδας  , ιδιοκτησίας του κ. Μανωλικάκη Εμμανουήλ» ,με την προϋπόθεση να μην διαταράσσεται η ησυχία των περιοίκων

Ειδικότερα:
1.Την τήρηση όλων των τεχνικών προδιαγραφών ηχοπροστασίας όπως ορίζονται  στην κείμενη νομοθεσία, ούτως ώστε να αποτρέπεται η όχληση των περιοίκων και η διατάραξη της κοινής ησυχίας.

2.Η μέγιστη ηχοστάθμη των 80 db (Α) ισχύει για όλες τις επιτρεπόμενες ώρες χρήσης της μουσικής και μουσικών οργάνων, εντός του καταστήματος.

3.Θα τηρούνται οι ώρες κοινής ησυχίας και δε θα δημιουργούνται προβλήματα δημόσιας τάξης. 

Η απόφαση θα αποσταλεί στην αρμόδια, κατά τόπο, Περιφερειακή Υπηρεσία Τουρισμού για την έκδοση της αντίστοιχης απόφασης.

Στη συνέχεια ακολούθησε συζήτηση και τοποθετήσεις των μελών της Επιτροπής.

Ο κ. Τυπάλδος Νικόλαος, είπε: Τοποθετούμαι ομοίως όπως στην προηγούμενη απόφασή μας, δηλαδή: «Δεδομένου ότι είναι μέσα στο ιστορικό κέντρο της Λευκάδας και δεδομένου ότι διαταράσσεται η γαλήνη και η ησυχία των περιοίκων, ψηφίζω κατά.»
Ακολούθησε ψηφοφορία:

Υπέρ της χορήγησης παράτασης ωραρίου χρήσης μουσικής –μουσικών οργάνων μέχρι 80 db, μέχρι τις 2:00 π.μ. εκτός του καταστήματος, ψήφισε ο κ. Σολδάτος Χαρίλαος.

Κατά ψήφισαν δύο (2) μέλη της Επιτροπής, οι κ.κ. Τυπάλδος Νικόλαος και Μαργέλη Μαρία.

Παρών δήλωσαν δύο (2) μέλη της Επιτροπής, οι κ.κ. Σολδάτος Γεώργιος και Λύγδας Σπυρίδων.

Ο κ. Λύγδας Σπυρίδων δηλώνει παρών, με την αιτιολογία ότι σύμφωνα με την εισήγηση συνεκτιμάται η θέση του καταστήματος με τους γύρω χώρους.
Μετά από διαλογική συζήτηση, η Ε.Π.Ζ.  αφού  έλαβε υπόψη της:

· την ανωτέρω εισήγηση και τα σχετικά έγγραφα που μνημονεύονται
· τις δ/ξεις του άρθρου 75 του Ν. 3852/10  περί λειτουργίας Ο.Ε. & Ε.Π.Ζ όπως αντικαταστάθηκαν από τις δ/ξεις του άρθρου 77 του Ν. 4555/18, τις  δ/ξεις της περίπτ. α της   παρ. 13 του άρθρου 5 του ν. 4623/19.

· τις δ/ξεις του άρθρου 73 του Ν. 3852/10 περί αρμοδιοτήτων της Ε.Π.Ζ. όπως αυτές
αντικαταστάθηκαν με τις δ/ξεις του άρθρου 40 του Ν. 4735/2020 

· τις δ/ξεις της παρ. 1.β του άρθρου 177 του Ν.4635/19

ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ


Γνωμοδοτεί ΑΡΝΗΤΙΚΑ για την
παράταση ωραρίου χρήσης μουσικής –μουσικών οργάνων μέχρι 80 db, μέχρι τις 2:00 π.μ. εκτός του καταστήματος « ΟΠΕΝ- ΜΠΑΡ» ,το οποίο βρίσκεται εντός τουριστικού καταλύματος με τον διακριτικό τίτλο «ΑΙΓΛΗ», στην οδό Πηνελόπης 4 της Κοινότητας Λευκάδας του Δήμου Λευκάδας  , ιδιοκτησίας του κ. Μανωλικάκη Εμμανουήλ.
Η απόφαση θα αποσταλεί στην αρμόδια, κατά τόπο, Περιφερειακή Υπηρεσία Τουρισμού για την έκδοση της αντίστοιχης απόφασης.

Η απόφαση αυτή πήρε αύξοντα αριθμό: 7/2023.



       Ο ΠΡΟΕΔΡΟΣ 





ΤΑ   ΜΕΛΗ

  

    ΣΠΥΡΙΔΩΝ ΛΥΓΔΑΣ











PAGE  
4

